הכתובת הדו-לשונית מצ'ינקיי

מוזיאון הארכאולוגי של אדנה]]
הכתובת הדו־לשונית מצ'ינֶקֶיי היא כתובת עתיקה הכתובה בפיניקית ובלווית, המתוארכת למחצית השנייה של המאה ה-8 לפנה"ס. הכתובת נחשפה בשנת 1997 ליד הכפר צ'ינֶה , כ-30 ק"מ דרומית לאדנה בקיליקיה. הממצא פורסם ותואר לראשונה בשנת 1999, והמהדורה הראשונה של הכתובת פורסמה בשנת 2000. עם השנים נוספו תוספות חשובות לפרשנות הכתובת.

הכתובת חולקת מאפיינים דומים עם כתובת אזתוד מאזתודי (קאראטפה). שתי הכתובות הן כתובות דו־לשוניות פיניקיות־לוויות, העוקבות אחר מלכי אדנה העתיקה מ"בית מופסוס" (המצוין בפיניקית כ"מפש" ובהירוגלפים הלווים כ־muksa), המוכר כמופסוס , מלך אגדי מהמיתולוגיה היוונית.

== רקע ==
הממצא שעליו נמצאה הכתובת הוא פסל של אל הסערה תרחונזס עומד על מרכבה רתומה לצמד שוורים, בעל זקן ותסרוקת תלתלים, חובש כובע אלוהי בעל זוג קרניים, עוטה צעיף המשתלשל מכתפו השמאלית ולובש בגד בעל שרוולים קצרים עד מרפקיו. למתניו חגורה רחבה המתחברת לרצועה אלכסונית על גבו. ידיו שלובות ומחזיקות חפץ בלתי־מזוהה, ועל ידו הימנית חורים ששימשו אולי להצמדת חפץ אחר. מעל גבותיו שרידי עופרת של חפץ שהוצמד לשם.<ref>זינגר, "הכתובת והשלכותיה", עמ' 147</ref> הכתובת נכתבה על ידי המלך הידוע בשם Uriakki, Urikki, Uriyikki ו־Urik, בטקסטים אשוריים, המקביל ל-War(a)ika בלווית. השאלה אם זה הוא "אורכ" מכתובת אזתוד (טור א' שורה 2) שנויה במחלוקת.<ref name=":1">זינגר, "הכתובת והשלכותיה", עמ' 149</ref> מלך זה היה וסאל של אשור בממלכת קוה. בלווית אזור זה היה ידוע בשם 'חִיַוַ'.

בכתובת מונומנטלית זאת התייחס המלך למערכת היחסים בין ממלכתו לשליטיו האשורים. כמו כן, בגרסה הפיניקית של הכתובת, המלך טוען שבנה 15 מבצרים בממלכתו. בגרסה הלווית של אותה כתובת, אותו משפט מתפרש בצורה שגויה כהתייחסות להרס מבצרים.

== הכתובות ==
=== הכתובת הפיניקית ===
הכתובת הפיניקית
הכתובת הפיניקית המקורית היא:

משמעותה היא: "אנכי ו[ריכ בן...] ממשפחת מפש [מלך הדננים?] ברוך־בעל, אשר [הרחבתי] בית ארץ עמק [אדן בעבור] בעל ובעבור הא[לים ו גם סוס [על סוס ו על . ומלך [<nowiki/>אשור ו]כל בית אשור היו לי לאב [ול]אם, והדננים והאשורים היו לבית אחד. ובנה אנכי מצודו[ת], במוצא שמש שמונה 8 ובמבוא שמש שבע 7, והיו 15 (יחד). ובמק[ומות...] (אלה אשר) נלחצו הושבתי ש[ם...] בעל־כר שלווה, ישע, שובע ו[כל?] נועם לְמלך זה, ואף ב[...]".<ref name=":2">זינגר, "הכתובת והשלכותיה", עמ' 148</ref> האל "בעל כר" מופיע גם על כתובת מלארטס (KAI 287) ועל כד שיש מצידון.<ref name=":1">זינגר, "הכתובת והשלכותיה", עמ' 149</ref>

=== הכתובת הלווית ===
הכתובת הלווית היא תרגום כמעט מוחלט ומדויק של הכתובת הפיניקית.<ref name=":0">זינגר, "הכתובת והשלכותיה", עמ' 147–148</ref><ref>ניתן למצוא את תעתיק הכתובת הלווית המקורית לאותיות לטיניות ותרגומה לצרפתית אצל Tekoğlu et al. 2000, p. 968–972.</ref> שם האל המקביל לבעל הוא תרחונזס.<ref name=":0">זינגר, "הכתובת והשלכותיה", עמ' 147–148</ref>
<gallery mode="packed" heights="150" caption="קטעי הכתובת הלווית על בסיס הפסל">
קובץ:AdanaMuseumCineköy2.jpg
קובץ:AdanaMuseumCineköy3 (cropped).jpg|קישור=|טקסט=
קובץ:AdanaMuseumCineköy4.jpg
קובץ:AdanaMuseumCineköy5.jpg
</gallery>

== מונחים בכתובת ==
בכתובת הלווית נזכר המונח "חִיַוִ", המקשר בין המונח "אַחִיַוַ", שהוא גלגול של אכאים, למונח קוה, שכן חֿ אנטולית מבוטאת לעיתים בשפות שמיות כק'. ייתכן שהשם התגלגל גם לחוי המקראי. המונח המקביל בכתובת הפיניקית הוא "דננים".

כמו השמטת ה"אַ" התחילית ב"(אַ)חִיַוַ", כך גם במונח "אשור" הושמטה בכתובת הלווית ה"אַ" התחילית, והשם נכתב "sura" במקום "asura" במקום בו המונח הפיניקי המקביל הוא "אשֻר". יש הרואים במונח זה מקור לקיצור השם אשור לסוריה, כפי שמובא עוד אצל הרודוטוס.<ref>הרודוטוס, היסטוריות, 7.63 (ראו במקור היווני וב[https://benyehuda.org/read/10919#ch11480 תרגום לעברית])</ref>

הן בכתובת הפיניקית והן בכתובת הלווית מוזכר "מפש/מֻכַּסַ" (במעתק פ־כ המוכר בין לווית לשפות שמיות), הנזכר גם בשתי השפות בכתובת אזתוד. השם מתועד גם כתב קווי ב' כ־Mo-qo-so ובחתית כ־Mu-uk-šu-uš, בהקשר מקוטע, אך מיד לאחר מכן מוזכרות התקפות על אלשיה בהן משתתף אַתַרשִיַ איש אַחִיַ. המונח מתקשר עם מופסוס היווני.<ref>זינגר, "הכתובת והשלכותיה", עמ' 150</ref>

== ראו גם ==
* כתובת אזתוד
* קוה (ממלכה עתיקה)
* רשימת כתובות כנעניות וארמיות

== לקריאה נוספת ==
* 
<div class="mw-content-ltr">

* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
* 
* 
* 
* 

</div>

== קישורים חיצוניים ==

* [http://www.aina.org/ata/20070218144107.htm כתובת משנת 800 לפני הספירה מראה את מקור השם 'סוריה']
* [http://www.hujada.com/F%D6RHISTORIA.asp?ID=361&PageID=0 Nytt fynd stärker samband mellan suroye-asuroye] 
* [http://www.huyodo.com/index.php?area=1&p=news&newsid=105&high=2800 Neue Entdeckung erhöht Verbindung zwischen Suroye und Asuroye] 

== הערות שוליים ==

קטגוריה:כתובות פיניקיות מלכותיות
קטגוריה:כתובות בלווית
קטגוריה:אשורולוגיה
קטגוריה:כתובות דו-לשוניות
קטגוריה:אנטוליה
קטגוריה:פסלי דמויות מיתולוגיות
קטגוריה:ממצאים ארכאולוגיים מאבן
קטגוריה:מרכבות וכרכרות